ms sv ms ms eo id id ms id id id en ms sv fr en ms ms id ms id id ms id id id en ms ms ms id id id ms id ms ms id ms tr ms ms tr ms ms eo eo fi id ms ms ms nds id fr id en en id fr id id en fi fr id en en en fi fr id ms ms fr id id ms en en en en ms id ms en id ms ms ms id nl id id pl id id id id ms id ms id id ms id id ms sl ms id hu id hu ms id id id id id id id id id ms ms es ms id ms id ms ms id id id ms id id ms id id id ms id ms id id ms ms id ms ms en en en en en en id id id id ms en id id jv ms id id it es id id en id ms ms ms ms ms ms
Kulit Kepala Kering? Usah Risau, Ini 5 Remedi Mudah Untuk Anda Cuba!
Bulan Kesedaran Kanser Payudara Sedunia
Kekal Sihat Pada Usia Emas
Kalkulator Indeks Jisim Badan (BMI)
Kira kadar Indeks Jisim Badan (BMI) anda menggunakan alatan berikut!
Kalkulator Kadar Metabolisme Asas (BMR)
Kira Kadar Metabolisme Asas (BMR) anda menggunakan alatan berikut!
Tahu tak scan bayi yang mana lebih baik untuk ibu hamil?
Terima kasih kerana membaca artikel kesihatan kami, dan mengambil berat tentang kesihatan anda. Ini antara benda baru di Hello Doktor.
What are your concerns?
Tanya Doktor Secara Percuma
Jadi yang terawal untuk berkongsi pandangan anda kepada Hello Doktor
Penjagaan Rambut & Kulit Kepala
Ayuh jadi yang pertama untuk memberi komen!
Sertai Kami atau Log Masuk untuk menghantar komen
Aduh, Rimas Kulit Kepala Gatal, Ini 5 Bahan Semula Jadi Boleh Atasi Masalah Itu
Ditulis oleh Nisreen Nadiah Disemak pada 15/06/2021
Disemak secara perubatan oleh Dr. Ahmad Wazir Aiman
Kulit kepala kering yang menyebabkan kegatalan berterusan amat menjengkelkan! Lama-kelamaan, kesihatan kulit kepala dan rambut juga akan mula terjejas.
Dalam beberapa kes, masalah kulit kepala kering mungkin dipicu oleh faktor persekitaran seperti udara kering.
Manakala dalam kes lain, ia turut dikaitkan dengan kondisi seperti kelemumur, ekzema, atau bahkan psoriasis.
Tapi jangan risau dulu! Ternyata remedi berasaskan bahan semula jadi dapat bantu merawat kondisi ini.
Kulit kepala kering, ini 5 remedi semula jadi!
Terdapat beberapa kemungkinan yang menyumbang kepada punca kulit kepala kering.
Penggunaan jenis syampu atau produk rambut tertentu, kurang minum air serta tabiat mencuci rambut terlalu kerap juga tidak terkecuali.
Sekiranya seseorang mempunyai masalah kulit kepala kering, mereka mungkin turut alami:
Namun, seperti yang penulis sebutkan sebentar tadi, kondisi ini dapat dirawat dengan bantuan remedi yang mudah, antaranya:
Cuka ini kerap diperkatakan sebagai rawatan semula jadi bagi kondisi kulit kepala kering yang berkaitan dengan kelemumur.
Tambah lagi, cuka epal dikatakan dapat mengembalikan keseimbangan pH kulit kepala dan menghalang pertumbuhan Malassezia furfur (sejenis yis- kulat yang menyumbang kepada pembentukan kelemumur).
Rawatannya melibatkan penggabungan sedikit cuka tersebut ke dalam air.
Setelah larutan itu dituangkan ke dalam botol penyembur, ia kemudian disemburkan ke rambut dan kulit kepala.
Larutan ini akan dibiarkan selama 15 minit hingga 1 jam sebelum dibilas bersih.
Remedi ini turut disaran untuk diamalkan kira-kira sekali atau 2 kali seminggu.
#2 Minyak tea tree
Walaupun penyelidikan mengenai penggunaan rawatan semula jadi untuk kulit kepala yang kering masih belum mencukupi, terdapat beberapa bukti menunjukkan minyak tea tree mungkin bermanfaat dalam merawat kelemumur.
Sebuah laporan yang diterbitkan dalam Journal of the American Academy of Dermatology pada tahun 2002 menunjukkan, syampu yang diperkaya dengan minyak ini dapat membantu mereka dengan masalah kelemumur bertahap ringan hingga sederhana.
Untuk kajian ini, seramai 126 orang (berumur 14 tahun ke atas) menggunakan syampu sama ada berasaskan minyak tea tree 5% atau syampu plasebo setiap hari selama 4 minggu.
Pada akhir kajian, mereka yang diberikan syampu minyak tea tree menunjukkan peningkatan sebanyak 41% pada kulit kepala bagi masalah kegatalan dan berminyak.
Manakala, bagi yang diberi syampu plasebo pula hanya menunjukkan peningkatan sebanyak 11% dalam gejala tersebut.
#3 Asid lemak omega-3
Sesetengah pengamal rawatan alternatif pula mencadangkan pengambilan asid lemak omega-3 untuk merawat kulit kepala kering dengan meningkatkan kesihatan kulit secara menyeluruh.
Ia tersedia dalam pelbagai bentuk seperti suplemen (termasuk suplemen minyak ikan kod dan minyak krill).
Asid lemak omega-3 juga boleh didapati secara semula jadi dalam makanan seperti flaxseeds dan ikan berminyak; salmon, sardin, tuna, makarel, dan hering.
Antara lain remedi yang ringkas, penggunaan minyak rambut boleh bantu merawat kulit kepala kering dengan mengembalikan kelembapan pada kulit anda.
Ini termasuklah minyak-minyak seperti:
Salah satu minyak yang agak kurang dikenali sebagai rawatan untuk kondisi ini adalah minyak Brahmi, ia telah lama digunakan untuk meningkatkan kesihatan kulit dalam perubatan ayurveda.
Minyak ini mengandungi ekstrak herba bacopa (Bacopa monnieri) dan gotu kola (Centella asiatica), yang kebiasaannya digabungkan dengan minyak bijan atau minyak kelapa.
Gel lidah buaya sering kita gunakan untuk merawat kesan selaran matahari serta kulit yang kering, kan?
Kajian menunjukkan, kesan kelegaan yang diberikan oleh rawatan berasaskan lidah buaya ini disebabkan oleh elemen anti radang yang terkandung di dalamnya.
Justeru, apabila ia disapukan pada kulit kepala, lidah buaya juga dapat bantu melembapkan serta mengurangkan rasa gatal yang berkaitan dengan kulit kepala yang kering.
Satu kajian lama telah membandingkan penggunaan gel lidah buaya dengan plasebo pada 44 peserta dengan dermatitis seborrheic (kondisi yang menyebabkan kulit bersisik dan berkeruping).
Kajian tersebut mendapati bahawa gel ini lebih berkesan untuk mengurangkan rasa pedih dan gatal.
Apa yang perlu kalian fahami…
Walaupun tiada jaminan yang dapat membuktikan kesemua remedi di atas berupaya mengubati masalah kulit kepala kering, namun penggunaan rawatan berasaskan bahan semula jadi ini secara umumnya selamat untuk dicuba!
Jadi, tidak ada salahnya untuk anda mencuba pilihan rawatan yang telah penulis kongsikan, mana tahu ada yang berkesan, kan?
Untuk makluman pembaca, kebanyakan kes untuk kondisi ini tidak memerlukan rawatan yang serius kerana ia hanyalah sekadar masalah kosmetik.
Namun jangan dipandang enteng pula, kadangkala ia mungkin berpunca daripada kondisi yang memerlukan perhatian perubatan seperti psoriasis (masalah kesihatan kronik yang menyebabkan kegatalan teruk dan, seterusnya meningkatkan risiko jangkitan bakteria kulit akibat kerap menggaru).
Jika isu kulit kepala kering anda berterusan atau disertai simptom lain seperti sendi, kuku bengkak, dan kulit bersisik berwarna keperakan, pastikan untuk merujuk doktor dengan kadar segera sebelum kondisi bertambah parah!
Hello Health Group tidak menawarkan nasihat perubatan, diagnosis atau rawatan.
Malu Bila Ada Ketuat Dekat Badan, Cuba Hilangkannya Dengan Cuka Epal, Berkesan Ke?
Ekzema Kepala Punca Kulit Kepala Selalu Gatal, Sampai Boleh Buat Rambut Gugur?
Ditulis oleh Nisreen Nadiah Disemak pada 15/06/2021
Disemak secara perubatan oleh Dr. Ahmad Wazir Aiman
Hello Doktor mahu menjadi rakan kongsi anda yang paling dipercayai untuk membuat lebih banyak keputusan yang tepat bersama, dan hidup dengan lebih sihat lagi bahagia.
Lawati laman web Hello Health yang lain
©2021 Hello Health Group Pte. Ltd. Hak Cipta Terpelihara. Hello Health Group tidak menawarkan nasihat perubatan, diagnosis atau rawatan.